**Zmluva o výkone stavebného dozoru**

*uzatvorená v zmysle § 566 a nasl. a § 591 a nasl. zákona č. 513/1991 Zb.*

*Obchodný zákonník v znení neskorších predpisov*

*(ďalej len ako* ***„zmluva“****)*

**evidenčné číslo objednávateľa: 1425/2024/ODDIPVIS evidenčné číslo poskytovateľa:**

**Výkon stavebného dozoru pre stavbu s názvom:**

**„**„Sanácia zosuvu cesty III/2771 Pavlovce – Sútor v ckm 2,575 – 2,585“**“**

medzi nasledovnými zmluvnými stranami:

**1. Objednávateľ:**

Názov:  **Banskobystrický samosprávny kraj**

Sídlo : Námestie SNP 23, 974 01 Banská Bystrica

Štatutárny orgán: Mgr. Ondrej Lunter, predseda Banskobystrického samosprávneho kraja

Právna forma: vyšší územný celok / samosprávny kraj, ako samostatný územný samosprávny a správny celok SR zriadený zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

Telefón/ fax : 048/4325111, 048/4325523

Osoba oprávnená rokovať

v zmluvných veciach: Ing. Róbert Machala, riaditeľ odboru cestnej infraštruktúry Úradu BBSK

Osoby oprávnené rokovať

v realizačných veciach: Ing. Alena Martincová, vedúca oddelenia investičnej prípravy a výstavby inžinierskych stavieb Úradu BBSK

Ing. Miroslav Bobák, odborný referent pre investície Úradu BBSK

Ing. Janka Hrčková, odborná referentka pre investície Úradu BBSK

Telefón: 048/4325 527, 048/4325 609, 048/4325 525

E-mail: robert.machala@bbsk.sk, podatelna@bbsk.sk, alena.martincova@bbsk.sk, miroslav.bobak@bbsk.sk,

janka.hrckova@bbsk.sk

(ďalej len ako „**objednávateľ**“)

**a**

**2. Poskytovateľ:**

Obchodné meno: **.................................................**

Sídlo: ....................................................

Právna forma: ....................................................

Zápis v Obchodnom registri Okresného súdu ..............., oddiel: ......, vložka č.: .........../.....

Štatutárny orgán: ....................................................

Osoba oprávnená rokovať

vo veciach technických: ....................................................

Osoba oprávnená rokovať

vo veciach zmluvy: ....................................................

IČO: ....................................................

DIČ: ....................................................

Bankové spojenie: ....................................................

IBAN: ....................................................

Telefón/ fax: ....................................................

(ďalej len ako „**poskytovateľ**“ a objednávateľ spolu s poskytovateľom ďalej v zmluve ako „**zmluvné strany**“)

**Čl. I.**

**Úvodné ustanovenia**

* 1. Okresný úrad Rimavská Sobota, odbor cestnej dopravy a pozemných komunikácií pod zn. OU-RS-OCDPK-2024/006456-005 vydal rozhodnutie, ktorým vlastníkovi cesty III. triedy, III/2771 Pavlovce – Sútor (ďalej len ako „cesta“) nariadil uskutočniť nevyhnutné úpravy na ceste (ďalej len ako **„Rozhodnutie o nariadení nevyhnutných úprav“**).
	2. Objednávateľ ako vlastník cesty zrealizoval na podklade Rozhodnutia o nariadení nevyhnutných úprav verejné obstarávanie **na realizáciu stavebných prác na stavbe s názvom „**Sanácia zosuvu cesty III/2771 Pavlovce - Sútor v ckm 2,575 – 2,585**“** (ďalej len ako **„stavba“**), ktoré bolo vyhlásené vo Vestníku Európskej únie č. 456464-2024, dňa 30.07.2024 pod značkou oznámenia S 147/2024 (ďalej len ako **„verejné obstarávanie“**) ako nadlimitná zákazka zadávaná postupom verejnej súťaže podľa §66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZVO**“).
	3. Na základe výsledkov verejného obstarávania na realizáciu stavby došlo k výberu zhotoviteľa stavby- spoločnosti ............................... (ďalej len ako „**zhotoviteľ**“) a k uzatvoreniu zmluvy o dielo zo dňa ...................... medzi objednávateľom v postavení objednávateľa a zhotoviteľom (ďalej len ako „**Zmluva so zhotoviteľom**“), predmetom ktorej je realizácia stavby v rozsahu vymedzenom v Zmluve so zhotoviteľom. Poskytovateľ vyhlasuje, že sa riadne oboznámil so Zmluvou so zhotoviteľom, voči jej zneniu nemá žiadne výhrady a je pripravený a schopný (najmä odborne, technicky a kapacitne) zabezpečovať všetky činnosti, ktoré má v mene alebo za objednávateľa na základe Zmluvy so zhotoviteľom pre objednávateľa zabezpečovať stavebný dozor.
	4. Zmluvné strany majú spoločný záujem na tom, aby došlo k riadnej a včasnej realizácii predmetu tejto zmluvy a k jej riadnemu splneniu a majú záujem si pritom poskytnúť všetku nevyhnutne potrebnú súčinnosť.

**Čl. II.**

**Predmet zmluvy**

* 1. Predmetom tejto zmluvy je záväzok poskytovateľa vykonať pre objednávateľa činnosti **stavebného dozoru v súlade s aplikovateľnými právnymi predpismi účinnými v čase poskytovania služieb podľa tejto zmluvy, najmä, nie však výlučne, v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (predovšetkým § 46b), ako aj v súlade s podmienkami tejto zmluvy, a to predovšetkým** v rozsahu uvedenom v čl. III a IV tejto zmluvy, resp. inak vyplývajúcom z tejto zmluvy a zo Zmluvy so zhotoviteľom pri vedení a realizácii stavby realizovanej podľa priloženej projektovej dokumentácie dostupnej na linku:

<https://josephine.proebiz.com/sk/tender/58509/summary>

(ďalej len ako „**predmet zmluvy**“);

a objednávateľ sa za riadne a včasné splnenie predmetu zmluvy zaväzuje zaplatiť poskytovateľovi dojednanú odplatu a poskytnúť mu v nevyhnutne potrebnom rozsahu súčinnosť.

* 1. **Stavebným dozorom** sa na účely tejto zmluvy rozumie činnosť kvalifikovanej fyzickej osoby zapísanej v zozname Slovenskej komory stavebných inžinierov, ktorá je oprávnená dávať v mene objednávateľa zhotoviteľom záväzné pokyny v technických veciach súvisiacich s dielom v zmysle Zmluvy so zhotoviteľom, spôsobom dohodnutým v Zmluve so zhotoviteľom, a ktorá má právo vyžadovať od zhotoviteľa stavby akékoľvek informácie v súvislosti s plnením diela v zmysle Zmluvy so zhotoviteľom a ktorá plní ďalšie funkcie a vykonáva ďalšie činnosti v zmysle Zmluvy so zhotoviteľom, podľa tejto zmluvy a podľa § 46b zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, resp. podľa zákona č. 201/2022 Z. z. o výstavbe v platnom znení, ak v čase trvania tejto zmluvy bude zákon o výstavbe účinný.
	2. Poskytovateľ vyhlasuje, že sa riadne oboznámil so Zmluvou so zhotoviteľom a voči jej zneniu nemá žiadne výhrady. Poskytovateľ ďalej vyhlasuje a bez akéhokoľvek obmedzenia zodpovednosti a bez možnosti liberácie zodpovedá za to, že je pripravený a schopný (najmä odborne, technicky a kapacitne) bez prekážok, riadne a včas zabezpečovať, uskutočňovať a/alebo vykonávať všetky činnosti, ktoré má v mene alebo za objednávateľa na základe Zmluvy so zhotoviteľom akokoľvek zabezpečovať, uskutočňovať a/alebo vykonávať stavebný dozor. Toto vyhlásenie je podstatná okolnosť pre uzatvorenie tejto zmluvy a jej plnenie, bez ktorého by túto zmluvu objednávateľ neuzatvoril.

**Čl. III.**

**Rozsah a obsah záväzku poskytovateľa**

* 1. Poskytovateľ sa zaväzuje, že v rozsahu a za podmienok dohodnutých v tejto zmluve, s odbornou starostlivosťou, riadne a včas, pre objednávateľa zabezpečí svojimi vlastnými kapacitami výkon činností stavebného dozoru, ktorý pozostáva z nasledovných činností a ktoré uskutoční nasledovne:
		1. **Vo vzťahu k stavebným činnostiam:**
1. preštudovať všetky dokumenty podľa dokumentácie pre stavebné povolenie a realizáciu stavby, rozhodnutia o nariadení vykonania nevyhnutných úprav na stavbe, stavebné povolenia, oznámenia k ohláseniam stavebných úprav, zmluvné dokumenty súvisiace so stavbou a iné podklady, ktoré sú potrebné pre výkon činností stavebného dozoru podľa tejto zmluvy,
2. oznámiť príslušným orgánom začatie stavby najmenej 15 dní pred jej začatím, prípadne oznámiť dotknutým orgánom ďalšie údaje vyplývajúce zo stavebných povolení alebo iných rozhodnutí v termínoch v nich určených,
3. odovzdať stavenisko zhotoviteľovi, vrátane úkonov s tým spojených (podpis protokolu a pod.),
4. skontrolovať harmonogram prác zhotoviteľa najneskôr ku dňu odovzdania staveniska zhotoviteľovi (najmä trvanie jednotlivých činností, ich vzájomné väzby a následné väzby na lehotu výstavby, prípadné potrebné technologické prestávky medzi jednotlivými technologickými postupmi vrátane posúdenia väzieb na technické zariadenia, materiálové vybavenie zhotoviteľa a personálne kapacity zhotoviteľa). V prípade zistenia nedostatkov alebo nezrovnalostí v predloženom harmonograme prác poskytovateľ upozorní na túto skutočnosť zápisom v protokole o odovzdaní staveniska a zároveň určí zhotoviteľovi primeranú lehotu na odstránenie zistených nedostatkov a nezrovnalostí v harmonograme prác. Objednávateľ si vyhradzuje právo neschváliť zmenu harmonogramu prác. Harmonogram prác schválený poskytovateľom a objednávateľom bude v rozsahu, v akom to Zmluva so zhotoviteľom pripúšťa, záväzný pre zhotoviteľa počas celej doby výstavby.

**Vo vzťahu k stavebným denníkom:**

1. vykonávať nasledujúce činnosti vo vzťahu k stavebným denníkom:
2. kontrola včasného zavedenia stavebných denníkov s potvrdením dňa začatia stavebných prác na jednotlivých objektoch/úsekoch stavby. Kontrola riadneho vedenia stavebných denníkov a ich predpísaných príloh,
3. zápis nedostatkov zistených v priebehu prác do stavebných denníkov, požiadaviek na ich odstránenie a zápis ďalších skutočností dôležitých pre priebeh realizácie predmetu zmluvy a bezodkladné písomné upozorňovanie objednávateľa na všetky takéto skutočnosti (postačí e-mailom),
4. sledovať obsah stavebných denníkov, k zápisom zhotoviteľa alebo iných subjektov pripájať svoje súhlasné alebo nesúhlasné stanoviská a prípadné pripomienky. Ak poskytovateľ nesúhlasí s obsahom zápisu v príslušnom stavebnom denníku, resp. sa má vyjadriť k nejakému problému, ktorý zhotoviteľ zapísal do stavebného denníka, musí sa k nemu poskytovateľ kvalifikovane vyjadriť, a to v príslušnom stavebnom denníku do troch pracovných dní odo dňa zápisu zhotoviteľa. V prípade, že otázka alebo problém presahuje kompetencie poskytovateľa alebo môže mať vplyv na plnenie Zmluvy so zhotoviteľom a/alebo právne postavenie objednávateľa zo Zmluvy so zhotoviteľom, oznámi to poskytovateľ bezodkladne objednávateľovi, aby sa otázka alebo problém okamžite riešil. Do stavebného denníka zapíše poskytovateľ ďalší postup riešenia,
5. po priebežnej kontrole a preverení prác, ktoré budú zakryté, alebo sa stanú neprístupné, musí poskytovateľ do stavebných denníkov jednoznačne zapísať, či tieto práce preberá, resp. či prebehli v súlade s príslušnou dokumentáciou, a či dáva súhlas na pokračovanie v ďalších prácach, ktoré prekryjú tieto konštrukcie, resp. na ne inak nadväzujú;

**Vo vzťahu k priebehu a vykonávaniu prác na stavbe:**

1. kontrolovať dodržiavanie hraníc dočasných a trvalých záberov,
2. kontrolovať súlad zhotovovanej stavby s dokumentáciou na stavebné povolenie a realizáciu stavby a ďalšími relevantnými dokumentmi, na základe ktorých sú stavebné činnosti v zmysle Zmluvy so zhotoviteľom realizované a sledovať dodržiavanie podmienok v zmysle vydaného stavebného povolenia na stavbu, resp. iných povolení vydaných príslušnými orgánmi verejnej moci, ak tieto boli vydané,
3. protokolárne odovzdať základné smerové a výškové vytýčenie jednotlivých objektov stavby zhotoviteľovi, spolupracovať s autorizovaným geodetom pri dohľade nad dodržaním priestorového umiestnenia objektov,
4. sledovať postup výstavby z technického a technologického hľadiska a kontrolovať dodržiavanie a plnenie podmienok stanovených v dokumentácii pre realizáciu stavby a vo všeobecne záväzných právnych predpisoch a technických normách,
5. skontrolovať kontrolný skúšobný plán predložený zhotoviteľom, vznášať k nemu pripomienky a tento schvaľovať,
6. vyjadrovať sa na požiadanie objednávateľa k požiadavkám vzneseným zhotoviteľom (napr. na tzv. naviac práce, t. j. na práce nad rozsah uvedený v dokumentácii pre realizáciu stavby, na súčinnosť objednávateľa a pod.),
7. kontrolovať vecnú stránku množstva a kvality vykonaných prác zhotoviteľom pri realizácii stavby a zaznamenávať zistené množstvá a kvalitu týchto prác (vrátane použitých materiálov), kontrolovať vecnú a cenovú správnosť a úplnosť oceňovaných podkladov a platných dokladov, ich súlad s podmienkami Zmluvy so zhotoviteľom,
8. organizovať kontrolné dni a koordinačné porady za účelom riešenia prípadných problémov, aktualizácie a informovania o priebehu prác a ďalších relevantných otázkach pre plnenie Zmluvy so zhotoviteľom, a to minimálne raz za 14 dní v prípade potreby a naliehavosti aj častejšie – bezodkladne po vzniku otázky alebo problému, ktorý je potrebné riešiť. Kontrolné dni a koordinačné porady sa nebudú uskutočňovať v čase prerušenia prác na stavbe z dôvodu nepriaznivých klimatických podmienok, (t. j. v zimnom období),
9. vykonávať kontrolu a preberanie konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých objektov stavby, ako napr. základových škár, podložia, výstuže, vŕtaných pilót, atď.
10. na základe zistených skutočností sa vyjadrovať k prípadným zmenám stavebných a technologických postupov,
11. pred začatím využívania miestnych, resp. účelových komunikácií zabezpečiť ich prehliadku za účasti zainteresovaných subjektov a vyhotoviť o tom záznam s prípadnou fotodokumentáciou, najmä za tým účelom, aby bolo možné kontrolovať a preukázať, či došlo k akýmkoľvek poškodeniam činnosťou zhotoviteľa a v akom rozsahu,
12. priebežne (sústavne) kontrolovať postup prác v zmysle schváleného harmonogramu prác zhotoviteľa. Na zistené nezrovnalosti je poskytovateľ povinný upozorniť zhotoviteľa formou zápisu v stavebnom denníku bezodkladne v deň zistenia (najmä trvanie jednotlivých činností, ich vzájomné väzby a následná väzba na lehotu výstavby, potrebné technologické prestávky medzi jednotlivými technologickými postupmi vrátane posúdenia väzieb na technické zariadenia, materiálové vybavenie zhotoviteľa a personálne kapacity zhotoviteľa) a objednávateľa bezodkladne (najneskôr ráno nasledujúceho kalendárneho dňa) prinajmenšom formou e-mailu spoločne s fotokópiou, resp. iným čitateľným záznamom príslušného zápisu v stavebnom denníku; na vyžiadanie objednávateľa je poskytovateľ povinný tomuto obratom situáciu objasniť do požadovaných detailov. V prípade zistenia omeškania zhotoviteľa s realizáciou stavby je poskytovateľ povinný túto skutočnosť bezodkladne uviesť zápisom v stavebnom denníku, ktorým súčasne vyzve na akceleráciu prác a súčasne určí primeranú lehotu na odstránenie vzniknutého časového sklzu oproti schválenému harmonogramu prác s prihliadnutím na celkovú dobu výstavby. O zistenej skutočnosti je poskytovateľ povinný bezodkladne, najneskôr nasledujúci kalendárny deň, informovať objednávateľa, a to postupom v súlade s článkom VII. bod 7.3 zmluvy, ako aj zhotoviteľa, a to elektronicky zaslaním oznámenia na e-mailovú adresu zhotoviteľa. Písomné oznámenie poskytovateľa bude obsahovať jednoznačne určený začiatok vzniku časového sklzu oproti schválenému harmonogramu prác, presný počet dní omeškania ku dňu upozornenia a upozornenie na sankčné mechanizmy vyplývajúce zo zmluvných dojednaní podľa Zmluvy so zhotoviteľom,
13. sledovať spôsob a postup uskutočňovania stavby tak, aby bola zaručená bezpečnosť a ochrana zdravia pri práci v súlade so zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a požiarna bezpečnosť v súlade so zákonom č. 314/2001 Z. z. o ochrane pred požiarmi v znení neskorších predpisov. Poskytovateľ je povinný zabezpečiť koordináciu plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci v súlade s nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko, a to najmä podľa § 6 tohto nariadenia. Poskytovateľ je povinný zabezpečiť koordináciu všetkých účastníkov výstavby a ich subdodávateľov,
14. predkladať objednávateľovi stanoviská/podklady k sťažnostiam, týkajúcim sa realizácie predmetu zmluvy,
15. chronologicky podľa položiek rozpočtu vyhotovovať fotodokumentáciu priebehu realizácie stavby, najmä častí stavby, ktoré budú zakryté alebo sa stanú neprístupnými pri ďalších prácach vykonávaných pri realizácii stavby,
16. vyhotovovanie pravidelných správ stavebného dozoru a ich predkladanie technickému dozoru objednávateľa a osobe objednávateľa oprávnenej rokovať vo veciach technických, resp. vo veciach zmluvy, a to minimálne raz za dva mesiace, najneskôr do 10. dňa príslušného kalendárneho mesiaca, v ktorom je povinný túto správu podať. Technický dozor objednávateľa a osoba objednávateľa oprávnená rokovať vo veciach technických, resp. vo veciach zmluvy, sa zaväzujú schváliť pravidelnú správu stavebného dozoru do 10 pracovných dní od jej preukázateľného doručenia do dispozície technického dozoru objednávateľa alebo osoby objednávateľa oprávnenej rokovať vo veciach technických, resp. vo veciach zmluvy alebo ju vrátiť poskytovateľovi s požiadavkou na doplnenie. V prípade omeškania poskytovateľa s predložením pravidelnej správy stavebného dozoru v lehote uvedenej v tomto bode alebo v prípade neúplnosti údajov pravidelnej správy stavebného dozoru, objednávateľovi vzniká voči poskytovateľovi nárok na zmluvnú pokutu vo výške 500,- Eur za každé jednotlivé porušenie a každý čo i len začatý deň nesplnenia/porušenia povinnosti; uplatnením ani úhradou zmluvnej pokuty nie je dotknutý nárok objednávateľa na náhradu škody, ktorá mu v dôsledku porušenia povinnosti poskytovateľom podľa tohto bodu zmluvy vznikla, v celom jej rozsahu, a to nezávisle od zmluvnej pokuty. Formát pravidelnej správy stavebného dozoru je uvedený v prílohe č. 1 tejto zmluvy,
17. vypracovanie súhrnnej správy stavebného dozoru obsahujúcej popis rozpracovanosti prác na stavbe k termínu ukončenia realizácie prác na stavbe v príslušnom kalendárnom roku z objektívne odôvodnených príčin (napr. klimatické podmienky) a jej predloženie technickému dozoru objednávateľa a osobe objednávateľa oprávnenej rokovať vo veciach technických, resp. vo veciach zmluvy najneskôr do 10 kalendárnych dní odo dňa, kedy prerušenie prác v príslušnom kalendárnom roku nastalo. Technický dozor objednávateľa a osoba objednávateľa oprávnená rokovať vo veciach technických, resp. vo veciach zmluvy, sa zaväzujú schváliť súhrnnú správu stavebného dozoru do 10 pracovných dní od jej preukázateľného doručenia do dispozície technického dozoru objednávateľa alebo osoby objednávateľa oprávnenej rokovať vo veciach technických, resp. vo veciach zmluvy alebo ju vrátiť poskytovateľovi s požiadavkou na doplnenie. V prípade omeškania poskytovateľa s predložením súhrnnej správy stavebného dozoru v lehote uvedenej v tomto bode alebo v prípade neúplnosti údajov súhrnnej správy stavebného dozoru, objednávateľovi vzniká voči poskytovateľovi nárok na zmluvnú pokutu vo výške 500,- Eur za každé jednotlivé porušenie a každý čo i len začatý deň nesplnenia/porušenia povinnosti; uplatnením ani úhradou zmluvnej pokuty nie je dotknutý nárok objednávateľa na náhradu škody, ktorá mu v dôsledku porušenia povinnosti poskytovateľom podľa tohto bodu zmluvy vznikla, v celom jej rozsahu, a to nezávisle od zmluvnej pokuty.

**Osobitne vo vzťahu k zabezpečeniu kvality dodávok a prác na stavbe**, avšak bez toho, aby tým v súvislosti s týmto predmetom boli dotknuté povinnosti vyššie:

1. sledovať, či zhotoviteľ vykonáva pri realizácii stavby predpísané skúšky materiálov, konštrukcií a prác,
2. vyjadrovať sa k porovnaniu výsledkov prieskumov so skutočnosťou zistenou pri zemných prácach a v prípade odlišných výsledkov v spolupráci so špecialistom pre geotechnickú činnosť prijímať návrhy doplnkových riešení, za spoluúčasti odborných zástupcov objednávateľa, a udeľovať pokyny zhotoviteľovi v danej súvislosti, ak si ich udelenie nevyhradí objednávateľ,
3. sledovať dodržiavanie skúšok materiálov, konštrukcií, s kontrolou ich výsledkov a predpísaných technológií podľa schváleného skúšobného plánu, vyžadovať doklady o preukázaní zhody výrobkov pre stavbu,

**V závere realizácie prác na stavbe, resp. jednotlivých jej častiach a po jej realizácii:**

1. organizovať odovzdanie a prevzatie stavby alebo jej časti,
2. zaujímať stanovisko s vysvetlením a návrhom riešenia k prípadným skrytým vadám na stavbe,
3. kontrolovať doklady, ktoré predloží zhotoviteľ k odovzdaniu a prevzatiu dokončenej stavby,
4. kontrolovať odstraňovanie vád a nedorobkov zistených pri preberaní v dohodnutých termínoch,
5. zabezpečovať preberacie konania vrátane vypracovania protokolu o prevzatí a odovzdaní verejnej práce v zmysle vyhlášky č. 83/2008 Z. z. Ministerstva výstavby a regionálneho rozvoja SR, ktorou sa vykonáva zákon č. 254/1998 Z. z. o verejných prácach v znení neskorších predpisov, resp. účasť na vypracovaní protokolu a ďalších potrebných úkonoch v rozsahu pokynu objednávateľa,
6. kontrolovať vypratanie a upratanie staveniska a priľahlých pozemkov a ciest zhotoviteľom,
7. za účasti a súčinnosti zhotoviteľa a správcov/vlastníkov určiť prípadné poškodenie prístupových ciest a priľahlých nehnuteľností, ako aj potrebný rozsah opráv,
8. oznamovať akékoľvek a všetky vady alebo poškodenia zhotoviteľovi a objednávateľovi, ako aj kontrolovať odstraňovanie vád zistených počas záručnej doby,
9. vypracovať záverečnú správu stavebného dozoru a  predložiť ju technickému dozoru objednávateľa, osobe objednávateľa oprávnenej rokovať vo veciach technických alebo vo veciach zmluvy, a to najneskôr do 15 dní odo dňa skončenia preberacieho konania stavby . Záverečná správa bude obsahovať kumulatívne údaje za celú dobu výkonu činnosti stavebného dozoru. Objednávateľ sa prostredníctvom osoby objednávateľa oprávnenej rokovať vo veciach technických a prostredníctvom technického dozoru objednávateľa zaväzuje schváliť záverečnú správu stavebného dozoru do 10 pracovných dní od jej preukázateľného doručenia alebo ju vrátiť poskytovateľovi s požiadavkou na doplnenie. V prípade omeškania poskytovateľa s predložením záverečnej správy stavebného dozoru v lehote uvedenej v tomto bode alebo v prípade neúplnosti údajov záverečnej správy stavebného dozoru objednávateľovi vzniká voči poskytovateľovi nárok na zmluvnú pokutu vo výške 500,- Eur za každé jednotlivé porušenie a každý čo i len začatý deň nesplnenia/porušenia povinnosti; uplatnením ani úhradou zmluvnej pokuty nie je dotknutý nárok objednávateľa na náhradu škody, ktorá mu v dôsledku porušenia povinnosti poskytovateľom podľa tohto bodu zmluvy vznikla, v celom jej rozsahu, a to nezávisle od zmluvnej pokuty.
	* 1. Poskytovateľ sa ďalej zaväzuje v dostatočnom predstihu upovedomiť objednávateľa o akejkoľvek činnosti alebo úkone, ktorého vykonanie je zo strany objednávateľa podľa Zmluvy so zhotoviteľom, resp. podľa zákona č. 513/1991 Zb. Obchodného zákonníka v znení neskorších predpisov (ďalej len ako „**Obchodný zákonník**“) potrebné pre riadne a včasné plnenie Zmluvy so zhotoviteľom, resp. na ktorý je objednávateľ povinný, čo platí aj vtedy, ak má predmetnú činnosť alebo úkon podľa Zmluvy so zhotoviteľom vykonať objednávateľ výlučne sám bez súčinnosti poskytovateľa, s výnimkou plnenia daňových povinností a povinností podľa ZVO.
		2. Povinnosť uvedená v bode 3.1.2 tohto článku zmluvy sa vzťahuje aj na úkony, ktoré je potrebné alebo účelné vykonať pre zachovanie akýchkoľvek práv objednávateľa vyplývajúcich zo Zmluvy so zhotoviteľom, Obchodného zákonníka a/alebo akéhokoľvek iného ustanovenia aplikovateľného právneho predpisu.
	1. Objednávateľ si vyhradzuje právo vopred odsúhlasiť zahájenie činností uvedených v bode 3.1 (všetkými jeho časťami a podbodmi) tohto článku vyššie, ako aj kontrolovať ich priebeh a v danej súvislosti udeľovať poskytovateľovi záväzné pokyny. V danej súvislosti platí, že poskytovateľ je povinný upozorniť objednávateľa na nevhodnosť jeho pokynov s uvedením, v čom táto nevhodnosť spočíva. Pokiaľ k upozorneniu nedôjde, poskytovateľ zodpovedá aj v prípade nevhodnosti pokynu. Objednávateľ po kvalifikovanom upozornení poskytovateľa pokyn prehodnotí, k čomu poskytovateľ poskytne potrebnú súčinnosť najmä doplňujúce vysvetlenia a návrhy a odporúčania na zmenu pokynu tak, aby bol vhodný. Následný pokyn sa poskytovateľ zaväzuje dodržať, pričom platí, že ak je pokyn v súlade s návrhmi a odporúčaniami poskytovateľa, považuje sa pokyn nevyvrátiteľne za vhodný a objednávateľ nenesie žiadnu zodpovednosť za prípadnú nevhodnosť pokynu. V súvislosti s pokynmi objednávateľa, informovaním objednávateľa poskytovateľom a činnosťou poskytovateľa ako stavebného dozoru podľa Zmluvy so zhotoviteľom ďalej platí, že:
10. Činnosti stavebného dozoru zo Zmluvy so zhotoviteľom – pokiaľ v tejto zmluve alebo Zmluve so zhotoviteľom nie je pre akékoľvek činnosti alebo úkony uvedené inak – vykonáva poskytovateľ samostatne bez potreby predchádzajúceho schválenia objednávateľom; čím nie sú dotknuté akékoľvek oprávnenia objednávateľa a tomu korešpondujúce povinnosti poskytovateľa, a to vrátane možnosti objednávateľa vyhradiť si právo na ktorékoľvek úkony alebo činnosti poskytovateľa vopred udeľovať súhlas, k čomu je v takom prípade poskytovateľ povinný poskytnúť maximálnu súčinnosť, najmä si súhlas vopred vyžiadať a informovať objednávateľa o všetkých relevantných skutočnostiach potrebných pre udelenie súhlasu / pokynu vo veci;
11. Vo vzťahu k tým činnostiam stavebného dozoru zo Zmluvy so zhotoviteľom (najmä súhlasy, schválenia, pripomienky a pod.), ktoré majú alebo môžu mať za následok: (i) zmenu času plnenia zo Zmluvy so zhotoviteľom; (ii) zmenu ceny plnenia zo Zmluvy so zhotoviteľom, resp. vznik prípadných naviac prác, bez ohľadu na to, či sú prípustné, a/alebo (iii) zmenu projektovej dokumentácie alebo inej obdobnej dokumentácie, na základe ktorej je alebo má byť realizovaná stavebná činnosť na základe Zmluvy so zhotoviteľom, je poskytovateľ povinný vždy svoju činnosť vopred konzultovať s objednávateľom a oboznámiť ho so všetkými relevantnými informáciami a navrhovaným postupom poskytovateľa ako stavebného dozoru voči zhotoviteľovi. Objednávateľ je v danej súvislosti oprávnený tiež udeliť pokyny za aplikácie pravidiel a práv a povinností v zmysle tohto bodu 3.2 tohto článku zmluvy.
	1. V rozsahu, v akom poskytovateľ vykonáva činnosť stavebného dozoru podľa tejto zmluvy, je povinný túto činnosť vykonávať nestranne bez ohľadu na akékoľvek iné dojednania v tejto zmluve, čím ale nie sú dotknuté práva a povinnosti zmluvných strán v rozsahu, v akom túto nestrannosť nenarúšajú. Ak sa objednávateľ kedykoľvek domnieva, že je zo strany poskytovateľa jeho nestrannosť dotknutá, je povinný na to bezodkladne upozorniť poskytovateľa s cieľom dosiahnutia dohody o riešení vzniknutej situácie, pričom ak k dohode nedôjde, objednávateľ je oprávnený stanoviť záväzný pokyn s cieľom situáciu vyriešiť.
	2. Objednávateľ si vyhradzuje právo overiť kvalitu stavebných prác, dodávaných a zabudovaných materiálov, počas a tiež po ukončení realizácie diela, osobou oprávnenou posudzovať kvalitu za objednávateľa.

**Čl. IV.**

**Termíny plnenia predmetu zmluvy**

* 1. Poskytovateľ bude vykonávať činnosť stavebného dozoru podľa tejto zmluvy počnúc jej účinnosťou, a to až do riadneho splnenia všetkých činností a povinností podľa tejto zmluvy, t. j. najmä do doby, kým dôjde k úspešnému dokončeniu, vykonaniu, odovzdaniu a prevzatiu všetkých častí stavby v zmysle Zmluvy so zhotoviteľom, vrátane odstránenia všetkých vád a nedorobkov stavby (ďalej ako „**trvanie plnenia zmluvy**“).
	2. V súvislosti s bodom 4.1 tohto článku zmluvy poskytovateľ, berúc na vedomie Zmluvu so zhotoviteľom, potvrdzuje, že trvanie plnenia zmluvy je dostatočne určité, pričom poskytovateľ berie na vedomie aj to, že (i) v prípade omeškania zhotoviteľa, (ii) v prípade výskytu okolností, ktoré majú za následok posun harmonogramu v zmysle Zmluvy so zhotoviteľom, (iii) ako aj v prípade iných skutočností majúcich za následok predĺženie trvania Zmluvy so zhotoviteľom alebo termínov tam uvedených, bude trvanie plnenia zmluvy v zodpovedajúcom rozsahu predĺžené oproti pôvodne očakávanému trvaniu plnenia zmluvy, t. j. trvanie plnenia zmluvy bude vždy v súlade s bodom 4.1 tohto článku zmluvy. Tým nie sú dotknuté žiadne povinnosti poskytovateľa.

4.3 Zmluvné strany sa výslovne dohodli na tom, že predĺženie pôvodne očakávaného trvania plnenia zmluvy (bod 4.1 tohto článku zmluvy) v dôsledku skutočností uvedených v bode 4.2 tohto článku zmluvy nemá vplyv na výšku odplaty poskytovateľa.

4.4 Poskytovateľ sa zaväzuje vykonávať všetky činnosti na základe tejto zmluvy riadne, včas s odbornou starostlivosťou tak, aby dochádzalo k riadnemu a včasnému plneniu Zmluvy so zhotoviteľom, a to zo strany všetkých povinných subjektov. V rozsahu, v akom poskytovateľ porušil alebo inak opomenul akúkoľvek svoju povinnosť, zodpovedá v plnom rozsahu objednávateľovi za toto porušenie a jeho akékoľvek následky, vrátane prípadnej nemožnosti zhotoviteľa plniť po dobu omeškania objednávateľa spôsobeného porušením povinnosti poskytovateľa, vrátane následkov súvisiacich s prípadnou aplikáciou § 365 ods. 4 Obchodného zákonníka (tzn. že zhotoviteľ nebude v omeškaní v dôsledku omeškania objednávateľa, avšak dôjde k posunu termínov plnenia Zmluvy so zhotoviteľom, resp. akýchkoľvek častí plnenia).

**Čl. V.**

**Odplata a platobné podmienky**

* 1. Odplata poskytovateľa za uskutočnený stavebný dozor podľa tejto zmluvy, je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
	2. Celková maximálna odplata poskytovateľa za stavebný dozor bez ohľadu na počet odpracovaných hodín poskytovateľa je dohodnutá nasledovne:

|  |  |  |
| --- | --- | --- |
| Odplata - cena bez DPH | DPH 20% | Odplata - cena vrátane DPH |
|  **.............................** |  **............................** |  **............................** |

Celková odplata spolu slovom: . ........... EUR s DPH (ďalej len ako „**odplata**“).

* 1. Odplata dohodnutá zmluvnými stranami v tejto zmluve zahŕňa odplatu za poskytnuté práce, služby a kontrolnú činnosť, ako aj akékoľvek a všetky náklady, resp. výdavky poskytovateľa potrebné na riadne a včasné plnenie tejto zmluvy, t. j. poskytovateľ nebude mať nárok na úhradu akéhokoľvek iného plnenia, než je celková maximálna odplata poskytovateľa vo výške podľa bodu 5.2.
	2. Zmluvné strany sa dohodli, že odplatu za uskutočnenú činnosť stavebného dozoru podľa tejto zmluvy objednávateľ uhradí poskytovateľovi samostatnými faktúrami nasledovne:

Prvú časť odplaty za stavebný dozor počas realizácie stavby môže poskytovateľ fakturovať objednávateľovi najskôr v deň, v ktorom môže zhotoviteľ objednávateľovi fakturovať prvú časť ceny za dielo v zmysle Zmluvy so zhotoviteľom, v rovnakom percentuálnom pomere k odplate poskytovateľa, aký má zhotoviteľ v zmysle Zmluvy so zhotoviteľom dojednaný k cene za dielo v zmysle Zmluvy so zhotoviteľom, najmenej však vo výške 20 % z celkovej odplaty poskytovateľa. Ostatné časti odplaty za stavebný dozor bude poskytovateľ fakturovať objednávateľovi vždy bezodkladne po tom, ako si bude môcť zhotoviteľ voči objednávateľovi fakturovať ostatné časti ceny za dielo v zmysle Zmluvy so zhotoviteľom, v rovnakom percentuálnom pomere k odplate poskytovateľa, aký má zhotoviteľ v zmysle Zmluvy so zhotoviteľom dojednaný k cene za dielo v zmysle Zmluvy so zhotoviteľom. Výpočet sumy uplatnenej odplaty za príslušné obdobie bude tvoriť prílohu k danej faktúre.

* 1. V prípade, ak dôjde k predčasnému zániku tejto zmluvy, bude poskytovateľ objednávateľovi fakturovať práce stavebného dozoru, ktoré boli skutočne vykonané ku dňu zániku zmluvy, vo výške vzájomne odsúhlaseného rozsahu vykonaných prác stavebného dozoru, a to podielom z dohodnutej odplaty podľa čl. V bod 5.2 tejto zmluvy, pre jednotlivé práce uvedené v čl. III. tejto zmluvy (t. j. ak napr. k momentu skončenia zmluvy boli vykonané práce v rozsahu 50 %, bude fakturovaná odplata vo výške 50 % odplaty podľa čl. V bod 5.2 zmluvy). Takáto faktúra poskytovateľa bude ponížená o sumy, ktoré už boli objednávateľovi počas trvania zmluvy fakturované. Ak vznikne záporná suma, poskytovateľ prevyšujúcu časť objednávateľovi vráti. Poskytovateľ nebude mať nárok na inú kompenzáciu, ani na úhradu nákladov vynaložených poskytovateľom pri plnení záväzkov podľa tejto zmluvy.
	2. Každá faktúra vystavená na základe tejto zmluvy bude vyhotovená v troch rovnopisoch a bude spĺňať všetky minimálne náležitosti účtovného a daňového dokladu (tzn. min.: názov projektu, označenie faktúry a jej číslo, obchodné meno/názov a sídlo objednávateľa a poskytovateľa, IČO, DIČ, IČ DPH, identifikovanie zmluvy, rozsah uskutočnených prác, a poskytnutých služieb a obdobie /dátum zdaniteľného plnenia/, deň vystavenia faktúry, deň splatnosti, označenie bankového spojenia objednávateľa a poskytovateľa/názov peňažného ústavu a číslo účtu, fakturovanú čiastku, podpis oprávnenej osoby podľa § 10 ods. 1 písm. f) zákona č. 431/2002 Z. z. o účtovníctve v znení neskorších predpisov). Prílohou faktúry bude aj súpis vykonaných prác a poskytnutých služieb, vrátane fakturovanej čiastky a podpisu autorizovaného stavebného dozoru potvrdzujúceho súpis stavebných prác realizovaných zhotoviteľom. V prípade, ak faktúra nebude spĺňať všetky náležitosti daňového dokladu požadované aplikovateľnými právnymi predpismi alebo nebude obsahovať všetky jej súčasti/prílohy, ktoré v zmysle tejto zmluvy má obsahovať, objednávateľ je oprávnený vrátiť ju poskytovateľovi do 15 kalendárnych dní odo dňa jej doručenia na doplnenie alebo prepracovanie; v takom prípade sa rozumie, že objednávateľ nie je v omeškaní s úhradou faktúry. Vo vrátenej faktúre vyznačí objednávateľ dôvod jej vrátenia. Nová lehota splatnosti faktúry začne plynúť až po dni doručenia opravenej faktúry objednávateľovi.
	3. Lehota splatnosti faktúr vystavených podľa tejto zmluvy je najmenej 30 kalendárnych dní odo dňa ich doručenia objednávateľovi na adresu sídla objednávateľa alebo odo dňa poskytnutia riadneho plnenia predmetu zmluvy poskytovateľom, podľa toho, ktorý z týchto dní nastal neskôr. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo zmluvy.
	4. V prípade omeškania objednávateľa s úhradou faktúr podľa tejto zmluvy má poskytovateľ právo účtovať objednávateľovi úroky z omeškania v príslušnej zákonnej výške.
	5. V prípade omeškania poskytovateľa s plnením akejkoľvek povinnosti vyplývajúcej z tejto zmluvy inej než je výslovne zmluvne zabezpečená osobitnou zmluvnou pokutou, je objednávateľ oprávnený uplatniť si voči poskytovateľovi zmluvnú pokutu vo výške 500,- Eur za každé jednotlivé porušenie a za každý čo i len začatý deň omeškania poskytovateľa s plnením jeho povinnosti poskytovateľa osobitne. Uplatnením ani úhradou zmluvnej pokuty nie je dotknutý nárok objednávateľa na náhradu škody, ktorá mu v dôsledku porušenia povinnosti poskytovateľom podľa tohto bodu zmluvy vznikla, v celom jej rozsahu, a to nezávisle od zmluvnej pokuty. V prípade, že poskytovateľ činnosti stavebného dozoru podľa tejto zmluvy neposkytol riadne, nemá poskytovateľ nárok na tomu zodpovedajúcu časť odplaty, a to ani vtedy, ak už bola v akejkoľvek časti vyplatená; takto vyplatenú odplatu sa poskytovateľ zaväzuje vrátiť objednávateľovi bezodkladne po doručení písomnej výzvy objednávateľa, najneskôr v lehote na to objednávateľom písomne určenej.

**Čl. VI.**

**Práva a povinnosti zmluvných strán**

* 1. Poskytovateľ je povinný dodržiavať všetky aplikovateľné všeobecne záväzné právne predpisy účinné na území Slovenskej republiky vrátane aplikovateľných technických a iných noriem vzťahujúcich sa na činnosť poskytovateľa v zmysle tejto zmluvy a Zmluvy so zhotoviteľom. Poskytovateľ zodpovedá za akúkoľvek škodu, ktorá objednávateľovi vznikla v súvislosti s porušením povinností poskytovateľa podľa predchádzajúcej vety.
	2. Poskytovateľ sa zaväzuje vykonať predmet zmluvy poctivo, s vynaložením odbornej starostlivosti, v záujme a podľa pokynov objednávateľa, inak mu zodpovedá za škodu. Poskytovateľ je povinný bezodkladne oznámiť objednávateľovi všetky okolnosti, ktoré zistil pri výkone činnosti stavebného dozoru podľa tejto zmluvy, ktoré môžu mať vplyv na zmenu jeho pokynov. Pre pokyny objednávateľa sa ďalej uplatní článok III. bod 3.2 tejto zmluvy.
	3. Poskytovateľ sa pri výkone činnosti stavebného dozoru zaväzuje postupovať čestne a nestranne, zachovávať obchodné tajomstvo zhotoviteľa, zdržať sa všetkých verejných vyhlásení týkajúcich sa výkonu činnosti stavebného dozoru bez predchádzajúceho písomného súhlasu objednávateľa, nevykonávať žiadnu činnosť a neprijímať akúkoľvek výhodu, ktorá by bola nezlučiteľná so záväzkami vyplývajúcimi mu z tejto zmluvy.
	4. Poskytovateľ nie je oprávnený vykonávať činnosti stavebného dozoru prostredníctvom tretej osoby, bez predchádzajúceho výslovného písomného súhlasu objednávateľa.
	5. Poskytovateľ podpisom tejto zmluvy berie na vedomie, že pracovná doba zhotoviteľa podľa Zmluvy so zhotoviteľom nie je obmedzená a akékoľvek práce a činnosti na základe Zmluvy so zhotoviteľom môžu byť vykonávané aj počas dní pracovného voľna a pracovného pokoja, taktiež počas štátnych a cirkevných sviatkov, ako aj v akomkoľvek čase. Poskytovateľ je v súlade s uvedeným povinný zabezpečiť výkon potrebných odborných činností stavebného dozoru podľa tejto zmluvy počas celej doby trvania tejto zmluvy.
	6. Poskytovateľ je povinný uchovávať jednu kópiu zo všetkých záznamov, odsúhlasenej projektovej dokumentácie a ostatných písomností týkajúcich sa realizácie projektu (stavby) počas celej doby trvania zmluvy na stavenisku. Poskytovateľ pred predložením záverečnej správy stavebného dozoru odovzdá celú takúto dokumentáciu osobe objednávateľa oprávnenej rokovať vo veciach technických, ktorá jej prevzatie písomne potvrdí. Odovzdanie kompletnej dokumentácie je podmienkou schválenia záverečnej (poslednej) faktúry poskytovateľa. V prípade odstúpenia od zmluvy je poskytovateľ povinný celú dokumentáciu odovzdať objednávateľovi bezodkladne, najneskôr v lehote nadobudnutia účinnosti odstúpenia od zmluvy. O odovzdaní dokumentácie bude vyhotovený písomný protokol podpísaný poskytovateľom a osobou oprávnenou rokovať za objednávateľa vo veciach technických v zmysle tejto zmluvy.
	7. Žiadne schválenie, kontrola, potvrdenie, požiadanie, skúška alebo podobný úkon objednávateľa (vrátane absencie nesúhlasu) nezbavuje poskytovateľa zodpovednosti, ktorú má voči objednávateľovi na základe tejto zmluvy, vrátane zodpovednosti za chyby, opomenutia, rozdiely a nesúlady.
	8. Objednávateľ je povinný bezodkladne poskytnúť poskytovateľovi na jeho požiadanie všetku nevyhnutnú a rozumne a spravodlivo požadovateľnú a očakávateľnú súčinnosť, ktorá mu vyplýva z tejto zmluvy, potrebnú pri zabezpečovaní predmetu zmluvy poskytovateľom.
	9. Poskytovateľ bude bezodkladne informovať osobu objednávateľa oprávnenú rokovať vo veciach zmluvy o priebehu činností poskytovateľa vyplývajúcich z predmetu zmluvy na jej požiadanie.
	10. Poskytovateľ berie na vedomie, že kontrolu prác na diele bude súčasne vykonávať technický dozor objednávateľa. Technický dozor objednávateľa bude určený objednávateľom najneskôr ku dňu odovzdania staveniska zhotoviteľovi, pričom objednávateľ je oprávnený uskutočniť zmenu v osobe zodpovednej za technický dozor kedykoľvek v priebehu realizácie diela/stavby.

**Čl. VII.**

**Písomná komunikácia medzi zmluvnými stranami**

* 1. Všetka písomná komunikácia medzi objednávateľom a poskytovateľom sa bude uskutočňovať v slovenskom jazyku.
	2. Písomná komunikácia medzi objednávateľom a poskytovateľom sa musí uskutočňovať prostredníctvom pošty, e-mailu alebo kuriéra. Podklady, ktoré je poskytovateľ povinný predložiť a odovzdať objednávateľovi, môže poskytovateľ odovzdať aj osobne po predchádzajúcej dohode s objednávateľom.
	3. Poskytovateľ je povinný zaslať každú písomnosť objednávateľovi aj elektronicky na nasledovné e-mailové adresy: podatelna@bbsk.sk, robert.machala@bbsk.sk, alena.martincova@bbsk.sk, miroslav.bobak@bbsk.sk, janka.hrckova@bbsk.sk. V prípade zaslania písomnosti e-mailom je poskytovateľ povinný písomnosti doručiť do sídla objednávateľa do 3 (troch) pracovných dní aj poštou alebo prostredníctvom kuriéra.
	4. Na účely tejto zmluvy platí, že ak sa písomný právny úkon bude druhej zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej zmluvnej strane aj v prípade, ak bude doporučená zásielka vrátená zmluvnej strane, ktorá ju odoslala, ako nedoručiteľná. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila zmluvnej strane, ktorá ju odoslala ako nedoručiteľná.
	5. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto zmluvy bude vyhotovené v písomnej forme.
	6. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.

**Čl. VIII.**

**Niektoré zásady náhrady škody a odškodnenia, niektoré sankcie a sľub odškodnenia**

* 1. Zodpovednosť za škodu podľa tejto zmluvy je objektívna a tam, kde je tak ustanovené, tak aj absolútna (bez možnosti liberácie).
	2. Nahrádza sa skutočná škoda, ušlý zisk, ako aj náklady, ktoré musela poškodená alebo dotknutá zmluvná strana hradiť v súvislosti s uplatňovaním a bránením svojho práva, ako aj súvisiace s minimalizáciou škôd, ak sú nižšie, než škoda, ktorá bola odvrátená. Za náklady v súvislosti s uplatňovaním a bránením práva sa rozumejú aj účelne a rozumne vynaložené náklady na právne poradenstvo a pomoc, ako aj iné obdobné služby. Pre vylúčenie pochybností, za účelne a rozumne vynaložené náklady na právne poradenstvo a pomoc sa považujú vždy tie, ktoré sú v súlade s advokátskou tarifou podľa § 9 a nasl. vyhlášky č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov (ďalej len „**Vyhláška**“), avšak Vyhláška pre účely tohto bodu 8.2 tohto článku zmluvy tieto náklady nelimituje.
	3. Po dôkladnom posúdení a zvážení všetkých okolností rozhodujúcich pre uzatvorenie tejto zmluvy a jej plnenie sa zmluvné strany zhodli a dohodli na tom, že:
1. V súvislosti s plnením tejto zmluvy zmluvné strany neočakávajú, že by objednávateľ mohol spôsobiť poskytovateľovi akúkoľvek škodu a prípadná škoda spôsobená objednávateľom poskytovateľovi v súvislosti s touto zmluvou je preto s ohľadom na  § 379 Obchodného zákonníka limitovaná úrokmi z omeškania, na ktoré je poskytovateľ oprávnený v prípade, ak objednávateľ neplní včas,
2. Zodpovednosť poskytovateľa za škodu je bez výškového obmedzenia – zmluvné strany na túto zodpovednosť, resp. náhradu škody, vylučujú aplikáciu § 379 Obchodného zákonníka druhej vety.
	1. V prípade, ak sa zistí, že poskytovateľ potvrdil práce a/alebo úkony zhotoviteľa, ktoré zhotoviteľom neboli vykonané v súlade so Zmluvou so zhotoviteľom, je objednávateľ oprávnený uplatniť voči poskytovateľovi zmluvnú pokutu vo výške 1 000,- Eur (slovom: jedentisíc eur) za každé takéto porušenie. Touto zmluvnou pokutou však nie je dotknutý nárok objednávateľa na náhradu škody, ktorá mu takýmto konaním poskytovateľa vznikla, a to v celom rozsahu nezávisle od uplatnenia a/alebo úhrady zmluvnej pokuty poskytovateľom.
	2. **Odškodnenie a sľub odškodnenia.** V prípade, ak v súvislosti s porušením akejkoľvek povinnosti poskytovateľa bude uložená objednávateľovi akákoľvek pokuta alebo iná sankcia, vznikne akákoľvek škoda alebo si akákoľvek osoba proti objednávateľovi uplatní akékoľvek právo, zaväzuje sa poskytovateľ objednávateľa v plnom a neobmedzenom rozsahu a na prvú výzvu objednávateľa odškodniť, a to ešte pred tým, než objednávateľ vykonateľne uloženú pokutu alebo sankciu alebo právo tretej osoby uhradí alebo uspokojí. Poskytovateľ týmto ďalej udeľuje objednávateľovi sľub odškodnenia a zaväzuje sa objednávateľovi na prvú výzvu v plnom a neobmedzenom rozsahu nahradiť akékoľvek a všetky škody a iné ujmy, ktoré objednávateľovi v súvislosti s plnením tejto zmluvy môžu vzniknúť. Pod takými škodami a ujmami sa okrem iného rozumie aj akákoľvek a všetka škoda a ujma, ktoré objednávateľ utrpí v akejkoľvek súvislosti so Zmluvou so zhotoviteľom, a to najmä, nie však výlučne:
3. V dôsledku toho, že objednávateľ poruší akýmkoľvek spôsobom Zmluvu so zhotoviteľom z dôvodu, že poskytovateľ akokoľvek porušil túto zmluvu; ako aj
4. V dôsledku toho, že poskytovateľ akokoľvek porušil túto zmluvu, čo viedlo k vzniku škody alebo ujmy na strane objednávateľa v akejkoľvek súvislosti so Zmluvou so zhotoviteľom, najmä tým, že zhotoviteľ nevykonal akúkoľvek činnosť riadne a včas alebo inak porušil Zmluvu so zhotoviteľom, a to bez ohľadu na to, že konečnú zodpovednosť za plnenie Zmluvy so zhotoviteľom má zhotoviteľ. Odškodnenie podľa tohto bodu b) je objednávateľ od poskytovateľa oprávnený žiadať len vtedy, ak zhotoviteľ na základe Zmluvy so zhotoviteľom takúto škodu, resp. ujmu objednávateľa neodstráni, resp. nenahradí, a to ani v lehote jedného mesiaca po tom, čo na to objednávateľ zhotoviteľa vyzval. Objednávateľ je však vždy oprávnený žiadať všetky škody a ujmu, ktoré mu zo Zmluvy so zhotoviteľom vznikli, avšak tieto nemohol riadne alebo včas uplatniť voči zhotoviteľovi, najmä z dôvodu, že o týchto škodách alebo ujmách, resp. o relevantných skutočnostiach potrebných ku kvalifikácii, kvantifikácii, uplatneniu a ďalším obdobných relevantným úkonom v súvislosti so škodami alebo ujmami, nebol zo strany poskytovateľa dostatočne a včas upovedomený. V rozsahu, v akom poskytovateľ uhradí objednávateľovi škodu, za ktorú zodpovedá aj zhotoviteľ, prechádzajú tieto nároky na poskytovateľa akoby boli postúpené; v danej súvislosti objednávateľ nezodpovedá ani neručí ani za existenciu, platnosť, ani výšku týchto nárokov, ako ani za ich vymožiteľnosť.
	1. **Vyššia moc – „vis maior“ -** Prípadné „vlny“ epidémie nového koronavírusu spôsobujúceho ochorenie COVID-19 sa nepovažujú za prípad vyššej moci a o prípad vyššej moci môže ísť len vtedy a v takom rozsahu, ak v dôsledku záväzných opatrení na to kompetentných orgánov verejnej moci dôjde k priamemu (nie nepriamemu) znemožneniu výkonu činností podľa tejto zmluvy (t. j. napr. fyzický zákaz prác). Žiaden prípad vyššej moci nebude mať vplyv na odplatu a jej výšku (čl. V) bez ohľadu na výšku nákladov, ktoré bude musieť v danej súvislosti poskytovateľ znášať alebo vynaložiť, t. j. každá zmluvná strana znáša vlastné náklady v súvislosti s vyššou mocou.
	2. Ostatné ustanovenia tejto zmluvy v rozsahu v akom priznávajú osobitné práva alebo ukladajú osobitné povinnosti, nie sú ustanoveniami tohto článku VIII. dotknuté.

**Čl. IX.**

**Ukončenie zmluvy**

* 1. Táto zmluva zaniká:
		1. riadnym splnením všetkých práv a povinností zmluvných strán vyplývajúcich z tejto zmluvy;
		2. písomnou dohodou zmluvných strán ku dňu uvedenému v dohode, pokiaľ taký deň v dohode nie je uvedený, ku dňu účinnosti dohody o ukončení tejto zmluvy;
		3. odstúpením od zmluvy z dôvodov uvedených v tejto zmluve alebo na základe kogentných ustanovení aplikovateľných právnych predpisov. Odstúpenie zmluvnej strany od tejto zmluvy nadobúda účinnosť doručením písomného odstúpenia od zmluvy druhej zmluvnej strane.
	2. Objednávateľ je oprávnený odstúpiť od zmluvy z nasledovných dôvodov, ktorých vznik sa považuje za podstatné porušenie zmluvy:
1. Ak súd právoplatne uzná kohokoľvek z členov štatutárneho orgánu poskytovateľa alebo zamestnancov poskytovateľa alebo osobu poskytovateľa za vinných z trestného činu bezprostredne súvisiaceho s uzatváraním a/alebo plnením tejto zmluvy alebo Zmluvy so zhotoviteľom;
2. Strata nevyhnutnej kvalifikácie poskytovateľa, vrátane, ale nielen, strata (živnostenského) oprávnenia na vykonávanie činnosti, ktorá bezprostredne súvisí s predmetom tejto zmluvy alebo Zmluvy so zhotoviteľom, pokiaľ poskytovateľ opätovne nezíska túto kvalifikáciu do 15 dní odo dňa jej straty; alebo
3. Závažné porušenie povinností poskytovateľa podľa tejto zmluvy, pričom závažným porušením povinností poskytovateľa sa rozumie najmä, nie však výlučne:
4. Opakované vykonávanie činnosti stavebného dozoru v rozpore s touto zmluvou a/alebo Zmluvou so zhotoviteľom, vrátane opakovaného porušenia akejkoľvek povinnosti uvedenej v článku III. tejto zmluvy (za opakované porušenie sa považuje buď porušenie jednej povinnosti aspoň 2x, avšak aj porušenie aspoň dvoch rôznych povinností);
5. Neodstránenie vád alebo nedostatkov poskytovanej činnosti stavebného dozoru v lehote určenej objednávateľom;
6. Neodôvodnené nedodržanie pokynov objednávateľa, za predpokladu, že dotknutý pokyn má podstatný význam pre realizáciu plnenia podľa tejto zmluvy, resp. Zmluvy so zhotoviteľom; v pochybnostiach platí, že pokyn mal podstatný význam;
7. Podstatné omeškanie (t. j. viac ako 10 kalendárnych dní) pri vykonávaní činností podľa tejto zmluvy a/alebo Zmluvy so zhotoviteľom z dôvodu na strane poskytovateľa;
8. Porušenie povinnosti uvedenej v čl. X bod 10.3 alebo v čl. XI bod 11.9 tejto zmluvy;
9. Ak dôjde (1) k zmene v osobe poskytovateľa v dôsledku právneho nástupníctva (príkladmo z titulu prevodu podniku alebo jeho časti na inú osobu, vkladu podniku alebo jeho časti do základného imania inej osoby, premene poskytovateľa) alebo (2) k zmene hospodárskeho statusu poskytovateľa (príkladmo vstup do likvidácie, podanie návrhu na vyhlásenie konkurzu, vyhlásenie konkurzu);
10. Ak nastane iná zmena majúca priamy vplyv na plnenie zo strany poskytovateľa a poskytovateľ neoznámi túto zmenu objednávateľovi najneskôr do 10 kalendárnych dní odo dňa, kedy táto zmena nastala. Za akúkoľvek inú zmenu sa považuje aj zmena bankového spojenia poskytovateľa, pričom k tejto informácii je poskytovateľ povinný predložiť aj potvrdenie príslušnej banky.
	1. Objednávateľ je oprávnený odstúpiť od zmluvy aj pre nedodržanie akejkoľvek inej povinnosti poskytovateľa podľa tejto zmluvy odlišnej od povinností podľa bodu 9.2 tohto článku zmluvy, ak na porušenie povinnosti objednávateľ poskytovateľa upozornil, podľa povahy porušenia stanovil lehotu na dodatočnú nápravu, avšak zo strany poskytovateľa nedošlo k upusteniu od porušovania povinnosti a/alebo k uskutočneniu nápravy v objednávateľom stanovenej lehote.
	2. Poskytovateľ je oprávnený odstúpiť od zmluvy výlučne v prípade omeškania objednávateľa s úhradou odplaty alebo jej časti o viac ako 30 kalendárnych dní. Na platnosť odstúpenia poskytovateľa sa však vyžaduje, aby pred odstúpením objednávateľa písomne vyzval na nápravu, stanovil primeranú lehotu aspoň 15 kalendárnych dní, upozornil na možnosť odstúpenia, pričom lehota na nápravu márne uplynula.
	3. Zánikom tejto zmluvy akýmkoľvek spôsobom nezanikajú nasledujúce ustanovenia zmluvy: čl. II. bod 2.2, celý článok VII, celý článok VIII, ako aj všetky ďalšie ustanovenia upravujúce zodpovednosť za škodu, odškodnenie, sľub odškodnenia a zmluvné pokuty dohodnuté kdekoľvek v tejto zmluve, celý článok X a XI, ako ani ďalšie ustanovenia zmluvy, ak z ich povahy vyplýva, že majú ostať zachované aj po zániku zmluvy (t. j. vrátane tohto bodu 9.5 a bodu 9.6 tohto článku zmluvy), ako ani ustanovenia, vo vzťahu ku ktorým tak vyplýva z aplikovateľných právnych predpisov.
	4. Od momentu účinnosti odstúpenia od zmluvy je poskytovateľ povinný bezodkladne vykonať všetky nevyhnutné opatrenia na okamžité a riadne ukončenie poskytovania činnosti stavebného dozoru tak, aby objednávateľovi nevznikla žiadna škoda, vrátane odovzdania všetkých dokladov bez ohľadu na ich formu, upozornenia na všetky relevantné skutočnosti potrebné na riadne plnenie Zmluvy so zhotoviteľom, na prípadné hroziace škody, vrátane predloženia podrobnej správy k vyššie uvedenému.

**Čl. X.**

**Subdodávatelia**

* 1. Poskytovateľ nesmie predmet plnenia podľa tejto zmluvy ako celok odovzdať na vykonanie inému subjektu. Časť predmetu plnenia podľa tejto zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 2 tejto zmluvy.
	2. Zoznam subdodávateľov (príloha č. 2) obsahuje  identifikačné údaje, predmet subdodávky, podiel subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Subdodávateľ musí mať oprávnenie na príslušné plnenie predmetu zákazky podľa § 32 ods. 1 písm. e) ZVO a musí byť zapísaný v registri partnerov verejného sektora, ak zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len **„Zákon o RPVS“**) pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je poskytovateľ povinný oznámiť objednávateľovi akúkoľvek zmenu údajov o subdodávateľovi.
	3. Poskytovateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon o RVPS pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je poskytovateľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň nový subdodávateľ musí spĺňať podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je poskytovateľ povinný oznámiť objednávateľovi akúkoľvek zmenu údajov o novom subdodávateľovi. Porušenie ktorejkoľvek z povinností poskytovateľa podľa tohto bodu tohto článku zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc a/alebo právo objednávateľa požadovať zaplatenie zmluvnej pokuty vo výške celkovej maximálnej odplaty poskytovateľa za stavebný dozor podľa článku V bod 5.2 zmluvy. Zaplatením zmluvnej pokuty nie je dotknuté právo objednávateľa požadovať od poskytovateľa náhradu škody, ktorá nesplnením vyššie uvedených povinností poskytovateľa vznikne objednávateľovi.

**Čl. XI.**

**Záverečné ustanovenia**

* 1. Pri riešení otázok neupravených touto zmluvou sa zmluvné strany budú riadiť príslušnými ustanoveniami Obchodného zákonníka v znení neskorších predpisov a ustanoveniami ostatných aplikovateľných všeobecne záväzných právnych predpisov platných a účinných na území Slovenskej republiky.
	2. Túto zmluvu možno meniť a dopĺňať len vzostupne očíslovanými a datovanými písomnými dodatkami podpísanými oprávnenými zástupcami obidvoch zmluvných strán.
	3. Zmluvné strany vyhlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
	4. Táto zmluva je vyhotovená v 6 (šiestich) rovnopisoch, pričom každý má platnosť originálu, s určením štyri vyhotovenia pre objednávateľa a dve pre poskytovateľa.
	5. Zmluvné strany vyhlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.
	6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
	7. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť po splnení nasledovných kumulatívnych podmienok:
		1. dňom nasledujúcim po dni zverejnenia tejto zmluvy v Centrálnom registri zmlúv /www.crz.gov.sk/ a v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, a
		2. nadobudnutím účinnosti Zmluvy so zhotoviteľom.
	8. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
	9. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona o RPVS. Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie objednávateľa predložiť všetky zmluvy so subdodávateľmi. Porušenie ktorejkoľvek z povinností poskytovateľa podľa tohto bodu tohto článku zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc a/alebo právo objednávateľa požadovať zaplatenie zmluvnej pokuty vo výške celkovej maximálnej odplaty poskytovateľa za stavebný dozor podľa článku V. bod 5.2. tejto zmluvy. Zaplatením zmluvnej pokuty nie je dotknuté právo objednávateľa požadovať od poskytovateľa náhradu škody, ktorá nesplnením vyššie uvedených povinností poskytovateľa vznikne objednávateľovi.
	10. Zmluvné strany sa týmto zaväzujú, že budú dodržiavať povinnosti uložené zmluvným stranám na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa zmluvy budú niektorou zo zmluvných strán druhej zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.
	11. Zmluvné strany vyhlasujú, že výšky zmluvných pokút dohodnuté v tejto zmluve považujú za primerané, pretože pri rokovaniach o dohode o výškach zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností.
	12. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
	13. Neoddeliteľnou súčasťou tejto zmluvy je:

Príloha č. 1 Formát pravidelnej správy stavebného dozoru

Príloha č. 2 Zoznam všetkých subdodávateľov a podiel subdodávok/Čestné vyhlásenie o nevyužití subdodávateľov

V Banskej Bystrici, dňa ............................ V  .................. , dňa .......................

Objednávateľ: Poskytovateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Banskobystrický samosprávny kraj**

Mgr. Ondrej Lunter,predseda

|  |  |
| --- | --- |
| **Názov diela:** | Sanácia zosuvu cesty III/2771 Pavlovce – Sútor v ckm 2,575 – 2,585 |
|  | **Pravidelná správa SD**za obdobie od <dátum> do <dátum> |
| **Objednávateľ:** | **Banskobystrický samosprávny kraj,** Nám. SNP 23, 974 01 Banská Bystrica, Slovenská republika |
| **Správca:** | **Banskobystrická regionálna správa ciest, a. s.**, Majerská cesta č. 94, 974 69 Banská Bystrica |
| **Zhotoviteľ:** | ......................................... |
| **Stavebný dozor:** | .......................................... |
| **Technický dozor:** | .....................BBRSC, a.s. |
| **Cena diela:** | ...................................... | , EUR s DPH |
| **Doba realizácie diela:** | 6 mesiacov odo dňa prevzatia staveniska | **Odovzdanie staveniska:** | <dátum> |
|  |  |  |  |
| **Vypracoval SD:**  | ..................... podpis + autorizácia |
| **Dátum:**  | ..................... |
|

|  |  |
| --- | --- |
| **Schválil BBSK:**  | ........................... podpis  |
|  |

**Schválil TD:** ..................... podpis |
|  |  |
|  |  |

**Obsah:**

1. Zmluvné vzťahy
	* ZoD na zhotovenie diela (Zhotoviteľ, cena, bankové záruky, zádržné, termíny, dodatky)
	* Zmluva o výkone SD (Poskytovateľ, cena, termíny, dodatky)
2. Technický popis, členenie stavby, objektová skladba
3. Vstupná kontrola HMG, KSP
4. Priebeh prác
	* Opis priebehu stavebných prác podľa členenia stavby
	* Porovnanie vykonaného objemu prác s HMG
	* Aktualizovaný zoznam subdodávateľov vrátane rámcového popisu a rozsahu ich činnosť
5. Kontrola časová, kontrola kvality
	* Porovnanie skutočného priebehu prác s postupom plánovaným v HMG
	* Vykonané skúšky podľa KSP a ich vyhodnotenie
	* Chronologická fotodokumentácia zakrytých častí diela s vyhodnotením
6. Prehľad nákladov
	* Prehľad a sumarizácia fakturácie podľa VV ZoD (excel)
7. Ďalšie informácie
	* Návrh opatrení na odstránenie nedostatkov
	* Návrh opatrení na akceleráciu prác
	* Problémy ovplyvňujúce priebeh prác
	* Informácie potrebné pre objednávateľa na otázky a komunikáciu verejnosti
	* Označenie stavby (infotabule, miesto, dátum osadenia/odstránenia)

Prílohy

* + Priebežný výkaz výmer (excel)
	+ Stavebný denník v elektronickej forme (formát PDF)